ועדת הפנים והגנת הסביבה, כנסת 25, פרוטוקול מספר 169, 2024-02-05 00:00

יעקב אשר: בוקר טוב, אני מתכבד לפתוח את ישיבת הוועדה

יעקב אשר:  על סדר-היום: הצעת חוק התכנון והבנייה (תיקון מס' 140 ו-141), התשפ"ג-2023

יעקב אשר:  מ/1609, מ/1606

יעקב אשר:  לפני שנתחיל את הישיבה, נמצאים כאן נציגה – נופר בוכשטב, אחות של יגב

נופר בוכשטב: שלום, תודה שהקדשתם מזמנכם

נופר בוכשטב:  אני אחות של יגב בוכשטב, ציין השבוע יום הולדת 35

נופר בוכשטב:  אני פה כי אנחנו כבר ביום ה-122

נופר בוכשטב:  122 ימים מאז שנחטף, מאז שנחטפו איתו עוד 240 אנשים

נופר בוכשטב:  רובם חזרו אך יש שם כיום 136

נופר בוכשטב:  חלקם לא אתנו, ו-30 גופות שנמצאות שם ואותם כבר אי אפשר להציל

נופר בוכשטב:  אבל יגב אחי חי

נופר בוכשטב:  לא שמענו ממנו דבר מעל 50 יום אבל אני מאמינה שהוא בחיים

נופר בוכשטב:  היה בן 35 לפני שבוע

נופר בוכשטב:  אנו חייבים לעשות הכול כדי להחזיר אותם

נופר בוכשטב:  לא יכולים להרשות לעצמנו כאומה להשאיר אותם שם

נופר בוכשטב:  אני התעוררתי הבוקר לקריאות של סבתא שקוראת: יגב, בבקשה תחזור הביתה, יגב, אנחנו מחכים לך

נופר בוכשטב:  אני לא יכולה להסביר לכם מה זה לקום ולשמוע את סבתא מתחננת לטלוויזיה וקוראת לנכד שלה שיחזור הביתה

נופר בוכשטב:      אנחנו יודעים שלעסקה יש מחירים והיא לא הולכת לעבור חלק, וגם לנו זה קשה

נופר בוכשטב:  גם לנו זה כואב וכבד, אבל המחיר הגדול יותר יהיה – אנו לא יכולים לשלם מחיר של הקרבה של החטופים

נופר בוכשטב:  אנחנו לא יכולים להשאיר אותם שם

נופר בוכשטב:  מבקשים מכולכם – תעשו ככל יכולתכם כדי להחזיר אותם כמה שיותר מהר

נופר בוכשטב:  תילחמו, תדברו, תעשו

נופר בוכשטב:  אנחנו לא יכולים להשאיר אותם

נופר בוכשטב:  תודה רבה שהקדשתם מזמנכם

יעקב אשר: תודה רבה

יעקב אשר:  כולנו כמובן מחכים לבשורות טובות בעניין הזה, וגם במהרה

יעקב אשר:  עם דגש על במהרה כי כל יום הוא עניין גם של פיקוח נפש

יעקב אשר:  תודה רבה לכם

תומר רוזנר: נעשה דיון נפרד בשתי הצעות החוק

תומר רוזנר:  הצעת חוק 140, נתחיל איתה

תומר רוזנר:  יש מספר תיקונים שאנו צריכים להקריא בעקבות הדיונים שהיו בוועדה ומה שסוכם, ולאחר מכן יהיו נימוקי ההסתייגויות והצבעות

רעות בינג: אני עוברת על התיקונים שנעשו בעקבות ההערות בדיון הקודם

רעות בינג:  הם מסומנים בצהוב בנוסח שבפניכם

רעות בינג:  נעבור תיקון-תיקון עם הסבר קצר ונקריא

רעות בינג:  אני מתחילה בסעיף 1(ג)

רעות בינג:  דייקנו את הנוסח כדי שיכלול את כל המוסדות האקדמיים הרלוונטיים

רעות בינג:      "נציג המוסדות האקדמיים, בעל מומחיות בענייני תכנון ובנייה שימנה שר הפנים מתוך רשימה שימליצו עליה דיקני הפקולטות למדעי החברה המקיימות תכניות לימודים לתארים מתקדמים לתכנון ערים, הנדסה ואדריכלות;";     זה בעקבות הערה שעלתה בדיון הקודם שהנוסח הקודם- -       

תדמור עציון: הטכניון נחשב מדעי החברה?     

אסף זנזורי: בכל מקום זה משהו אחר

אסף זנזורי:  בטכניון זה אדריכלות

תומר רוזנר: אני מבהיר

תומר רוזנר:  הנוסח לא מדויק גם כרגע

תומר רוזנר:  נכתוב כך: מי שמקיים פקולטה לאדריכלות או להנדסה וכן פקולטות למדעי החברה, שמקימות לימודים מתקדמים לתכנון ערים

אסף זנזורי: בתל אביב לימודים מדויקים בכלל

תומר רוזנר: אז בתל אביב לא ייכלל

תומר רוזנר:  ברוב המדינה זה-זה

יעקב אשר: אבל צריך לתת את הפריזמה היותר רחבה

תומר רוזנר: יש באוניברסיטת בן גוריון ובאוניברסיטה העברית

תומר רוזנר:  על איזה לימודים אנחנו מדברים?     

אסף זנזורי: הם עברו למדעים מדויקים, מדעי הרוח

אסף זנזורי:  לא יודע למה

אסף זנזורי:  תכנון, סביבה – תכנון ערים, החוג שלהם בשם קצת אחר

סטפני אלקובי: שלום, אני אדריכלית בוגרת אוניברסיטת תל אביב, חברת ועד ארצי בהתאחדות

סטפני אלקובי:  רק כדי לחדד את מה ששאלתם, לגבי תואר שני בתכנון ערים, כיום קיים רק בטכניון

סטפני אלקובי:  זה לא כחלק מאיזושהי פקולטה עצמאית

סטפני אלקובי:  זה נמצא רק בטכניון כחלק מתוכנית

סטפני אלקובי:  אגב לימודי תואר שני בתכנון ערים, כל אחד בעל תואר ראשון יכול לגשת

תומר רוזנר: לא נגיד פקולטות למדעי החברה אלא פקולטות המקיימות

בסד רעות בינג: התיקו הבא בפסקה (2)

בסד רעות בינג:  לפי החוק הקיים, ברוב מוסדות התכנון יש הגבלה לשתי קדנציות לרוב הנציגים

בסד רעות בינג:  בדיון הקודם עלה בזה קושי והייתה בקשה לשנות ולאפשר למנות לעוד קדנציות

בסד רעות בינג:  לכן כאן בנוסח יש אפשרות למנות לקדנציה נוספת, כלומר שלוש קדנציות סך הכול, 15 שנה

בסד רעות בינג:  התיקון הזה נעשה ביחס לכל מוסדות התכנון

בסד רעות בינג:  אני מקריאה את המועצה הארצית ובהמשך נקריא את היתר

בסד רעות בינג:      בסעיף קטן (ד), במקום "לתקופת כהונה נוספת אחת" יבוא "לשתי תקופות כהונה נוספות"

בסד רעות בינג:      התיקון הבא בעמ' 2, סעיף 2 פסקה (2)

בסד רעות בינג:  בעקבות הערות שעלו בדיון הקודם היתוסף משקיף בות"ל שהוא נציג הרשות הטבע והגנים

בסד רעות בינג:      "(א3)	נציג הרשות לשמירת הטבע והגנים הלאומיים שימנה מנהל הרשות יוזמן להשתתף בדיוני הוועדה לתשתיות כמשקיף

בסד רעות בינג: "

בסד רעות בינג:      פסקה (3), זה מה שדיברנו קדנציה נוספת בות"ל

בסד רעות בינג:      בסעיף קטן (ג), במקום "לתקופת כהונה נוספת אחת" יבוא "לשתי תקופות כהונה נוספות"

בסד רעות בינג:       תיקון הבא הוא מה שמסומן 3א, תיקון לסעיף 9 שמתייחס לוועדות המחוזיות וגם כאן נוספה עוד קדנציה

בסד רעות בינג:  בסעיף 9 לחוק העיקרי, במקום "לתקופת כהונה נוספת אחת" יבוא "לשתי תקופות כהונה נוספות"

בסד רעות בינג:         התיקון הבא בסעיף 5(ד)

בסד רעות בינג:  גם כאן נשנה בהתאם לשינוי שעשינו שם לגבי הפקולטות שמקיימות תוכניות לתארים מתקדמים בנוסח שדיברנו עליו קודם

בסד רעות בינג:      סעיף קטן (ה) הוא חדש שנוסף

בסד רעות בינג:  בתיקון 119 ב-2017 הוגבלו הקדנציות בכל מוסדות התכנון, כנראה בגלל טעות הקדנציות של הולקש"פ לא הוגבלו

בסד רעות בינג:  לכן בתיקון הזה מכניסים את אותו הסדר שקיים ביחס לכל מוסדות התכנון ביחס להגבלת הקדנציות עם התיקון שעשינו עכשיו שמאפשר עד שלוש קדנציות

בסד רעות בינג:  אקריא גם את זה וגם את הוראת המעבר שמסבירה ממתי זה חל

בסד רעות בינג:      "(ב) תקופת כהונתו של חבר הוועדה תהיה חמש שנים, ניתן לשוב ולמנותו לשתי תקופות כהונה נוספות מכוח אותה פסקה בסעיף קטן (א) שלפיה מונה, וכן לתקופות כהונה נוספות כאמור – אם מונה מכוח פסקה אחרת באותו סעיף קטן; ואולם חבר הוועדה שתקופת כהונתו תמה יוסיף לכהן עד למינוי חבר אחר במקומו או עד למינויו מחדש, ובלבד שלא חלפו יותר משישה חודשים מעת שתמה תקופת כהונתו

בסד רעות בינג: "

בסד רעות בינג:      יחד עם זה אני מקריאה את הוראת המעבר, שנמצאת אצלכם בסעיף 7

בסד רעות בינג:       לעניין חישוב תקופות הכהונה לפי סעיף 2(ב) לתוספת הראשונה לחוק העיקרי, כנוסחו בחוק זה, יראו את מי שמונה לתפקיד ערב יום תחילתו של חוק זה כאילו מונה לראשונה ביום תחילתו של חוק זה

בסד רעות בינג:      כלומר קדנציות מתחילות להיספר מיום שעובר התיקון הזה

מטי צרפתי הרכבי: כמה זה יכול להוסיף במקסימום?     

רעות בינג: 15

רעות בינג:      סעיף 6, התיקון האחרון לתיקון 140

רעות בינג:  הוא תיקון התוספת השנייה לגבי הולחוף

רעות בינג:  גם כאן יש הגבלת קדנציות

רעות בינג:      (2) בסעיף קטן (ב), במקום "לתקופת כהונה נוספת אחת" יבוא "לשתי תקופות כהונה נוספות"

יעקב אשר: הסתייגויות

יעקב אשר:  יוראי

יוראי להב-הרצנו: אתחיל באמירה כללית ואז נצלול להצבעה על הסתייגויות מהותיות

יעקב אשר: אני מבין שאתה רוצה להסתייג ולהצביע

יוראי להב-הרצנו: נכון, על ההסתייגוית המהותיות

יוראי להב-הרצנו:  לפני כן – אומנם בחוק הזה הוסף משקיף של הרט"ג בות"ל, אבל אני מתרשם שהמשקיפה היחידה בכל התהליך הזה היא השרה להגנת הסביבה שלא ברור לי היכן היא

יעקב אשר: היא כתבה מכתב

יוראי להב-הרצנו: תודה רבה שהשרה להגנת הסביבה כתבה מכתב

יוראי להב-הרצנו:  יש בפנינו הצעה גרועה, מזיקה, שהיא פוגעת בסביבה, שמחזקת את הפיתוח למול השימור, את הפוליטי על חשבון המקצועי

יוראי להב-הרצנו:  שטבועה, נגועה, טובלת בשיקולים פוליטיים או במילים אחרות הצעה שהיא מושחתת

יוראי להב-הרצנו:  פוגעת באורח קיצוני ביכולת שלנו לשמור על המרחבים הפתוחים, על המסדרונות האקולוגיים

יוראי להב-הרצנו:  שמפרה בצורה חדה וקיצונית את האיזונים שאמורים לוודא שתוצרי התכנון הם לא לקויים, כלומר שמקיימים איזון בין הצורך לפתח ולבנות כי אוכלוסיית ישראל גדלה, לבין הצורך לשמור על הסביבה

יוראי להב-הרצנו:       אנו מצביעים רק על ההצעות המהותיות, ואסביר מה כל הצעה עושה, בניסיון לאזן את הפגיעה שכרגע מבוצעת על ידי הממשלה

יוראי להב-הרצנו:  אמרתי לך בתחילת הדיונים, יעקב - אני לא מבין את העיתוי

יוראי להב-הרצנו:  אנחנו נמצאים בעיצומה של מלחמה

יוראי להב-הרצנו:  יש עוד כל כך הרבה חטופים

יוראי להב-הרצנו:  מצאנו עצמנו חברי הכנסת והיועצים שלהם כותבים הסתייגויות בין ניחומי אבלים

יוראי להב-הרצנו:  אין שום דחיפות להצעה הזאת

יוראי להב-הרצנו:  אין שום הצדקה בתקופת המלחמה

יוראי להב-הרצנו:  אין לזה שום תרומה למאמץ המלחמתי

יוראי להב-הרצנו:  אני חושב שזה פוגע במאמץ המלחמתי

יוראי להב-הרצנו:  אני חושב שחזרתם, ואני אומר זאת בצער, למוט דריסה

יוראי להב-הרצנו:  יש לכם רוב, הרוב קובע, וזהו

ארז מלול: לא להשתמש במלחמה

ארז מלול:  לא מכובד

ארז מלול:  יש חיילים שנלחמים

יוראי להב-הרצנו: כך אני מרגיש

יוראי להב-הרצנו:  חזרתם למוד דריסה

יוראי להב-הרצנו:  לא נוהל פה משא ומתן מול האופוזיציה

יוראי להב-הרצנו:  מקדמים הצעה

יוראי להב-הרצנו:  יש פה חיילים שנלחמים ולכן לא ראוי להביא הצעות חוק במחלוקת

מיכל מרים וולדיגר: המחלוקת נובעת בגלל שאתם מנסים לשים רגל

מיכל מרים וולדיגר:  אין פה שום עניין פוליטי

מיכל מרים וולדיגר:  יש פה עניין לשמור על מועצות אזוריות

יוראי להב-הרצנו: יש פה הצעה שנועדה לשמור על אורית סטרוק ועל מעמדה ועל התכנון

יוראי להב-הרצנו:  זו הצעה שהיא נגועה פוליטית, שהיא מושחתת

מיכל מרים וולדיגר: כל כך לא נכון

מיכל מרים וולדיגר:  אתה מכניס לפה פוליטיקה

יעקב אשר: התחל לנמק

יוראי להב-הרצנו: לא ראוי שבזמן שמדינת ישראל קוברת את טובי בניה, בזמן שיש חטופים בעזה, בזמן שחיילינו נלחמים אתם מביאים לפה הצעות פוליטיות מושחתות שאין להן דבר וחצי דבר עם המלחמה

יוראי להב-הרצנו:  אז במקום לחלק לי ציונים ולדאוג למקום של השרה סטרוק, אתם מחזקים פה את הפוליטי על חשבון המקצועי

יוראי להב-הרצנו:  אתם עושים פה מעשה שהוא בושה וחרפה

יוראי להב-הרצנו:  לכן אני מציע, לאזן בין ההצעה של הממשלה ונתחיל להצביע על ההצעות של יש עתיד

יוראי להב-הרצנו:  ראשית, הסתייגות 472, שהיא מהותית, וההצעה היא לשנות או למחוק את ההוספה של נציג התאחדות הקבלנים כממלא מקום במועצה הארצית לתכנון ולבנייה

יוראי להב-הרצנו:  זה תקדימי, להכניס קבוצה שיש לה אינטרסים כלכליים מובהקים פרטיים לתוך ועדה שקובעת איפה יבנו, כמה יבנו

יוראי להב-הרצנו:  ברור לאיזה אינטרס הם ילכו

יוראי להב-הרצנו:  ודאי שגם ממלא המקום שאותם הם אמורים להחליף עדיין לא אויש

יוראי להב-הרצנו:  כלומר הם ייכנסו בדרך המלך

יעקב אשר: הייתה הודעה של יושב-ראש מטה הכנון, שהם יאיישו את הדבר הזה במהרה

נתן אלנתן: הם כבר העבירו חלק גדול מהרשימה

יוראי להב-הרצנו: אני מצאתי שנכון, כפי שהצעת אתה להתנות בחוק

יעקב אשר: הייתה הודעה כזאת

יוראי להב-הרצנו: אבל ההודעה לא מחייבת

יוראי להב-הרצנו:  בכל מקרה אנו מבקשים למחוק את ההוספה

יעקב אשר: מי בעד ההסתייגות – ירים את ידו

יעקב אשר:  מי נגד? מי נמנע?     הצבעה     

יעקב אשר: ההסתייגות לא התקבלה

מתן כהנא: רוויזיה

יעקב אשר: אני ואופיר כץ מבקשים רוויזיה על כל החוק

יוראי להב-הרצנו: אנו מבקשים לאזן את ההרכב של המועצה הארצית לתכנון ובנייה באמצעות הוספת נציג הקרן הקיימת לישראל, נציג אקדמיה בעל מומחיות באקלים, נצביע על קבוצת שלוש הסתייגויות – 493, 494 ו-495

יוראי להב-הרצנו:  אנו מבקשים להוסיף נציג של קרן הקיימת לישראל, להוסיף נציג אקדמיה בעל מומחיות באקלים ובסביבה, להוסיף נציג של השלטון המקומי ופורום ה-15

יוראי להב-הרצנו:  מבקשים שנציגי החרדים והערבים שעל הוספתם אנו מברכים יהיו בעל מומחיות בתכנון לצורך התאמת הבנייה והתכנון לצורכי קבוצות מיעוטים

יעקב אשר: תודה רבה

יוראי להב-הרצנו: אפשר להצביע על שלושתן יחד

יעקב אשר: מי בעד ההסתייגויות – ירים את ידו

יעקב אשר:  מי נגד? מי נמנע?     הצבעה     

יעקב אשר: ההסתייגויות לא התקבלו

יוראי להב-הרצנו: נעבור לצורך לאזן את הוועדה לות"ל, הוועדה הארצית של תשתיות לאומיות

יוראי להב-הרצנו:  זו הסתייגות 539

יוראי להב-הרצנו:  אנו מבקשים, מאחר שנוספו, חברת הכנסת וולדיגר, לות"ל, שני נציגי ממשלה, אנו מבקשים להוסיף נציג של רשות הטבע והגנים כחבר ולא רק כמשקיף

יעקב אשר: מי בעד ההסתייגות – ירים את ידו

יעקב אשר:  מי נגד? מי נמנע?     הצבעה     

יעקב אשר: ההסתייגות לא התקבלה

יוראי להב-הרצנו: אנו עוברים להרכב הוועדות המחוזיות

יוראי להב-הרצנו:  הסתייגות 594, מאחר שהוספתם שוב שני נציגי ממשלה לוועדות המחוזיות, שוב - רואים פוליטיזציה

יוראי להב-הרצנו:  אנו מבקשים להוסיף נציג של- -     

מיכל מרים וולדיגר: המועצות המחוזיות

יוראי להב-הרצנו: אני לא מדבר על הוועדות האזוריות אלא על הוועדות המחוזיות שאינן אזוריות

יוראי להב-הרצנו:  יש ועדה אזורית שהיא מקומית – תכף ניגע בה

יוראי להב-הרצנו:  מציע לך ללמוד לפני שאת מדברת

מיכל מרים וולדיגר: גם אני לך

לימור סון הר-מלך: למה לזלזל? לה הזלזול הזה?     

מיכל מרים וולדיגר: מסכימה

יוראי להב-הרצנו: אל תחלקי לי ציונים, חברת הכנסת סון הר מלך

מיכל מרים וולדיגר: זה מה שאתה עושה לי

מיכל מרים וולדיגר:  הפוסל במומו פוסל

מיכל מרים וולדיגר:  אם אתה מזלזל בי ונותן לי ציונים - היא נותנת לך

יוראי להב-הרצנו: אני מבקש להוסיף לוועדות המחוזיות נציג של רשות שמורות הטבע והגנים הלאומיים

יעקב אשר: מי בעד ההסתייגות – ירים את ידו

יעקב אשר:  מי נגד? מי נמנע?     הצבעה     

יעקב אשר: ההסתייגות לא התקבלה

יעקב אשר:  נמנע אחד, מתן כהנא

יוראי להב-הרצנו: הסתייגות 682 שנוגעת לוועדה לשמירה על הקרקע החקלאית והשטחים הפתוחים

יוראי להב-הרצנו:  אתם הוספתם שני נציגים לממשלה, נציג לרשויות המקומיות ונציג למוסדות האקדמיים

יוראי להב-הרצנו:  לכן אנו מבקשם לוודא שנציג האקדמיה יהיה מומחה לאקולוגיה ולסביבה

יוראי להב-הרצנו:  זו בעיניי הערה חשובה, שגם לא משנה את ההרכב, לכן אולי שווה לקבלה אותה

יעקב אשר: מי בעד ההסתייגות – ירים את ידו

יעקב אשר:  מי נגד? מי נמנע?     הצבעה     

יעקב אשר: ההסתייגות לא התקבלה

יעקב אשר:  אין נגד, אין נמנעים

יוראי להב-הרצנו: הולחוף, הסתייגות 712

יוראי להב-הרצנו:  אנו מבקשים להוסיף שני נציגים, נציג אקדמיה, שהוא מומחה לאקולוגיה וסביבה - שתי הסתייגויות שנעשה ביחד

יוראי להב-הרצנו:  מבקשים להוסיף שני נציגים, נציג של האקדמיה שמומחה באקולוגיה וסביבה ונציג ארגון שעוסק בנושאי חברה ורווחה

יעקב אשר: מי בעד ההסתייגויות – ירים את ידו

יעקב אשר:  מי נגד? מי נמנע?     הצבעה     

יעקב אשר: ההסתייגויות לא התקבלו

יעקב אשר:      תודה רבה

יעקב אשר:  אלון

אלון שוסטר: תודה

אלון שוסטר:  כל האירוע הזה היה נמנע לו ההסכם הקואליציוני שיש לי הרבה מה לומר עליו המקורי מלפני שעה פלוס היה מוותר על הוצאת משרד החקלאות

אלון שוסטר:  איני מתנגד לכישרון המקצועי של כל אחד מהמשרדים האחרים אבל זה יצר בוקה ומבולקה קודם כל תכנונית, וכרגע כדי לאזן אנחנו מוסיפים, מגדלים ולא בטוח שאנו מפשטים את העניין

אלון שוסטר:  לשם כך, כיוון שאנו מוצאים את האיזון הראוי בין הממשלה, ארגונים חברתיים, ארגוני סביבה ושלטון מקומי יש לעשות תיקונים

אלון שוסטר:  ההסתייגות הראשונה, מס' 1, לסעיף 1 כאן, נוגעת בנושא הקבלנים

אלון שוסטר:  אני מבקש למחוק את סעיף 1(2)

יעקב אשר: מי בעד ההסתייגות – ירים את ידו

יעקב אשר:  מי נגד? מי נמנע?     הצבעה     

יעקב אשר: ההסתייגות לא התקבלה

אלון שוסטר: ההסתייגות השנייה – התקבל כרגע, תיקון מיהם הנציגים של המוסדות האקדמיים, וזה טוב

אלון שוסטר:  אני מוותר עליה

אלון שוסטר:      הסתייגות 3, סעיף 1(4), בסופו יבוא: מתוך רשימה מומלצת של איגוד מתכנני ערים בישראל, כלומר לוודא שהנציגים שמומלצים – נדמה לי על ידי שרים, על ידי השר, נציגי מגזרים, יהיו מתוך רשימה מומלצת של איגוד מתכנני ערים שלא יבוא מי שמומחה בדברים חשובים אחרים

יעקב אשר: מי בעד ההסתייגות מס' 3 – ירים את ידו

יעקב אשר:  מי נגד? מי נמנע?     הצבעה     

יעקב אשר: ההסתייגות לא התקבלה

אלון שוסטר: מקבץ של ההסתייגויות של סעיף 4, אחרי סעיף 1(4) יבוא: 1

אלון שוסטר:  נציג מומחה לענייני אקולוגיה וסביבה שימונה על ידי דיקני הפקולטות למדעי החיים והסביבה ברוב קולות, נציג קק"ל

אלון שוסטר:  כמו כן – זו נקודה שבעיניי היא חשובה במיוחד

אלון שוסטר:  אני מחבר אך רוצה שתשימו לב במה מדובר

אלון שוסטר:  הרוויזיה והדיונים בעקבותיה אני מקווה שיעסקו בעניין הזה

אלון שוסטר:  בוועדה הארצית ובוועדות המשנה יש נציגי רשויות מקומיות, ונדמה לי שהמהנדס יכול להיות ממלא מקום

אלון שוסטר:  זה בניגוד למה שקורה עם משרדי ממשלה שיש להם לפעמים 6, 7 ממלאי מקום

אלון שוסטר:  בפועל זה אומר היעדרות או נוכחות חלקית מאוד וחוסר איזון בין השלטון המקומי למרכזי

אלון שוסטר:  לכן אני מציע שנציגי הרשויות המקומיות יוכלו למנות כממלא מקום את נציג הארגונים היציגים, מרכז השלטון המקומי, מרכז השלטון האזורי או פורום ה-15

יעקב אשר: מי בעד ההסתייגות – ירים את ידו

יעקב אשר:  מי נגד? מי נמנע?     הצבעה     

יעקב אשר: ההסתייגות לא התקבלה

אלון שוסטר: אני מוסיף עוד שתי נקודות לאותו סעיף

אלון שוסטר:  להוסיף נציג, או במקום נציג השיכון, הסתייגות 9, הסתייגות 8 – סעיף קטן (8), נציג ארגון העוסק בנושא חברה ורווחה שימנה שר הרווחה והשירותים

רעות בינג: זה היה בהסתייגות 4 ואתה מפצל את זה לעוד הסתייגות?         

אלון שוסטר: לא הקראתי

אלון שוסטר:  הצבעתם במהירות, ונחסך ממני

יעקב אשר: ירד ביחד

אלון שוסטר: ירד מוקדם מדי

אלון שוסטר:  אם לא היו פה ילדים הייתי אומר משהו

אלון שוסטר:       ועדות מחוזיות

אלון שוסטר:  לסעיף 2

אלון שוסטר:  הסתייגות 5

אלון שוסטר:  מה שאנו מציעים, זה תוספת של נציג רשות הטבע והגנים

רעות בינג: זה הכול בהסתייגות אחת, 5, גם נציג רשות הטבע והגנים וגם נציג השלטון האזורי

אלון שוסטר: נציג השלטון האזורי, כלומר יש לנו נציג אחד של רשות מקומית שהוא לאו דווקא שלטון אזורי

אלון שוסטר:  אני חושב שחשוב שיהיה גם שלטון האזורי נציג שם, אבל נציג השלטון האזורי אשר יוכל – ופה אני מחדד את נושא ממלא המקום – לבקש מינוי מקום או להציע כמילוי מקום אנשים נוספים

אלון שוסטר:  זה נושא שבעיניי משמעותי ביותר לאיזון בין המשתתפים בפועל בוועדות החשובות האלה

יעקב אשר: מי בעד ההסתייגות – ירים את ידו

יעקב אשר:  מי נגד? מי נמנע?     הצבעה     

יעקב אשר: ההסתייגות לא התקבלה

אלון שוסטר: לסעיף 3 הסתייגות 6

אלון שוסטר:  אנו מציעים שנוסיף נציג מרשות הטבע והגנים לות"ל

יעקב אשר: מי בעד ההסתייגות – ירים את ידו

יעקב אשר:  מי נגד? מי נמנע?     הצבעה     

יעקב אשר: ההסתייגות לא התקבלה

אלון שוסטר: אנחנו בולקחש"פ, עוסק בשטחים פתוחים

אלון שוסטר:  התיקון שאני מבקש, בהסתייגות 7, במקום שני נציגי הרשויות המקומיות יבוא: שני נציגי המועצות האזוריות אשר יוכלו למנות ממלאי מקום מתוך מרכז השלטון המקומי וכו', האזורי או פורום ה-15

יעקב אשר: מי בעד ההסתייגות – ירים את ידו

יעקב אשר:  מי נגד? מי נמנע?     הצבעה     

יעקב אשר: ההסתייגות לא התקבלה

אלון שוסטר: כמו כן אנו מציעים להוסיף לולקחש"פ מומחה, הסתייגות 8, לענייני והסביבה שימונה על ידי דיקני הפקולטות למדעי החיים ברוב קולות

יעקב אשר: מי בעד ההסתייגות – ירים את ידו

יעקב אשר:  מי נגד? מי נמנע?     הצבעה     

יעקב אשר: ההסתייגות לא התקבלה

אלון שוסטר: הסתייגות 9 לתיקון הזה בוועדה לענייני החוף, להוסיף נציג מומחה בעל הכשרה של סביבה חופית שימונה על ידי ארגון הגג של ארגוני הסביבה

יעקב אשר: מי בעד ההסתייגות – ירים את ידו

יעקב אשר:  מי נגד? מי נמנע?     הצבעה     

יעקב אשר: ההסתייגות לא התקבלה

תומר רוזנר: אלה ההסתייגויות של המחנה הממלכתי

תומר רוזנר: נגיד את המספרים של ההסתייגויות שמבקשים- - -     

רעות בינג: לתיקון 140 - 6 עד 14, 24 עד 28, 32 עד 36, 40 עד 44

יעקב אשר: מי בעד ההסתייגויות הללו של מפלגת העבודה? מי נגד? מי נמנע?     הצבעה     

יעקב אשר: ההסתייגויות לא התקבלו

יעקב אשר:          חד"ש

יוסף עטאונה: אני רוצה להתייחס לשתי הסתייגויות, 7 ו-8, מהותיות

יוסף עטאונה:  מוותר על שאר ההסתייגויות

יוסף עטאונה:  7, 8 – קודם כל, אני מברך על התיקון על הוועדה הארצית על הוספת גם נציג חרדי וגם נציג ערבי

יוסף עטאונה:  זה מתבקש

יוסף עטאונה:  זה אכן מאוד נכון וצודק

יוסף עטאונה:  נושא התכנון לגבי החברה הערבית הוא מאוד קריטי ומשמעותי, במיוחד בגליל ובנגב, בנגב במיוחד

יוסף עטאונה:  לכן צריכה להיות התייחסות לגבי הוועדות המחוזיות שקיימות

יוסף עטאונה:  החוק מתייחס לוועדה הארצית

יוסף עטאונה:  אני חושב שסעיף 5(1ג), הוספת שני נציגי רשויות מקומיות בנגב, 97% מהאוכלוסייה היא בדואית ערבית בנגב

יוסף עטאונה:  יש להכניס בתוך הייצוג של הרשויות המקומיות שתהיה רשות ערבית, נציג רשות

ארז מלול: נתן אומר שיש

יוסף עטאונה: לא

יוסף עטאונה:  אתייחס לזה

יוסף עטאונה:  אני לא סתם מעלה את זה, כי עד כה נציגים של רשויות ערביות בדרום מונו כממלאי מקום

יוסף עטאונה:  שמו אותו כממלא מקום במקום ראש מועצת עומר פיני בדש, שבכל דיון שנוגע לאוכלוסייה הבדואית הוא מתייצב ואז ממלא המקום מתייתר, כמעט לא היה בשום דיון, אין לו הזכות להיות ולהצביע

יוסף עטאונה:  לכן אני מבקש שאת זה יהיה חלק מהתיקון

יוסף עטאונה:  אם הוא ממלא מקום, ולכן צריך להוסיף

יעקב אשר: מי בעד הסתייגות 7? מי נגד? מי נמנע?     הצבעה     

יעקב אשר: ההסתייגות לא התקבלה

יוסף עטאונה: גם ב-8 אני מבקש להוסיף בסעיף 6(3), שליש מנציגי הרשויות, לפחות שיהיה אחד מהאוכלוסייה ברשות ערבית

תומר רוזנר: זה בוועדה לשמירת הסביבה החופית?     

יוסף עטאונה: כן

יעקב אשר: מי בעד ההסתייגות – ירים את ידו

יעקב אשר:  מי נגד? מי נמנע?     הצבעה     

יעקב אשר: ההסתייגות לא התקבלה

תומר רוזנר: מאחר שנדחו כל הסתייגויות- -     

יעקב אשר: אז נצביע על הצעת חוק 140

יעקב אשר:  מי בעד, עם התיקונים?     

תומר רוזנר: סליחה, לא יכולים להצביע כי יש רוויזיה על ההסתייגויות

יעקב אשר: אתם מבקשים רוויזיה על ההסתייגויות?     

מתן כהנא: אני מושך

יעקב אשר: הודעתי - אני מבקש את הרוויזיה הזאת על החוק

יעקב אשר:  אמרתי מראש, למפרע

אלון שוסטר: המשמעות של רוויזיה על החוק, כלומר אפשר לעשות תיקונים לכל אחד מסעיפי החוק

יעקב אשר: נכון, אם נרצה

יעקב אשר:  מי בעד הצעת החוק 140 כנוסח הוועדה עם התיקונים? מי נגד? מי נמנע?     הצבעה     

יעקב אשר: 8 בעד, 4 נגד, אין נמנעים

יעקב אשר:  אם כך הצעת החוק עברה

יעקב אשר:      נעבור ל-141

יעקב אשר:  שם יש תיקון אחד קטן

רעות בינג: מסמך אחר של נוסח להצבעות של תיקון מס' 141

רעות בינג:  בסעיף 1 זה לא יהיה 11 אלא 12 כי כמובן זה עוקב אחרי התיקון של 140

רעות בינג:  בסעיף 2 הוספנו בסוף לגבי הנציגים שממונים מטעם הרשויות המקומיות, כתבנו: לעניין זה יחולו הוראות סעיף קטן (ב)

רעות בינג:  זה סעיף שמתווה את הדרך שבה ממנים את אותם נציגי רשויות, שזה בהמלצות של הרשויות שמוגשות תוך 30 ימים ואם לא הגישו השר יכול למנות אף ללא המלצה

רעות בינג:  אנו מסבים את זה גם לעניין הזה

יעקב אשר: תודה רבה

יעקב אשר:  יש רצון למישהו לנמק הסתייגויות גם כאן? יוראי אומר שלא

יוראי להב-הרצנו: את ההסתייגויות שלי נימקתי ב-140

יוראי להב-הרצנו:  חוזרות ב-141

יוראי להב-הרצנו:  לא מוצא צורך לנמק

אלון שוסטר: שתי הערות מטעם המחנה הממלכתי

אלון שוסטר: אחת, בסעיף 1 במקום 13 – 14

יעקב אשר: מי בעד ההסתייגות – ירים את ידו

יעקב אשר:  מי נגד? מי נמנע?     הצבעה     

יעקב אשר: ההסתייגות לא התקבלה

אלון שוסטר: הסיבה לסעיף 1 זה שהסתייגות שנייה, לאחר נציג שר ההתיישבות והמשימות הלאומיות יבוא נציג רט"ג – תוספת- -     

תומר רוזנר: אבל הוא לא נציג ממשלה

תומר רוזנר:  הוא לא שר

יעקב אשר: זו הסיבה שאנו מורידים את זה

יעקב אשר:       מי בעד ההסתייגות – ירים את ידו

יעקב אשר:  מי נגד? מי נמנע?     הצבעה     

יעקב אשר: ההסתייגות לא התקבלה

יעקב אשר:  נמנע אחד

רעות בינג: מפלגת העבודה – הסתייגויות 6 עד 16

יעקב אשר: מי בעד ההסתייגות של מפלגת העבודה – ירים את ידו

יעקב אשר:  מי נגד? מי נמנע?     הצבעה     

יעקב אשר: ההסתייגויות לא התקבלו

יעקב אשר: עוד מישהו שרוצה להסתייג? אם כך נצביע על חוק 141, חוק תכנון ובנייה, תיקון 141, כנוסח הוועדה עם התיקונים? מי בעד החוק – ירים את ידו

יעקב אשר:  מי נגד? מי נמנע?     הצבעה     

יעקב אשר: אם כך הצעת החוק עברה

יעקב אשר:  זאב אלקין גם מצטרף לרוויזיה על הצעת החוק

יעקב אשר:  הוא מדבר על 140 אבל גם 141

יעקב אשר:  אם כך הישיבה תמה

יעקב אשר:  תודה רבה